เรื่องร้องเรียน: บริษัทเมโทรที่อยู่ข้างคอนโดเดอะทรีอ่อนนุชสเตชั่น ทุกเช้าของวันทำการเวลาประมาณ 6:30-7:00 น รถบัสรับส่งพนักงานจะสตาร์ทรถค้างไว้ และจอดรอพนักงานเป็นเวลาประมาณ 20-30นาที ก่อนออกเดินทางในเวลาประมาณ 7:00น ทุกวัน ดิฉันพักอาศัยที่คอนโดนี้และมีการแจ้งนิติบุคคลให้ช่วยร้องเรียนไปทางบริษัทเมโทร แต่ยังไม่มีการแก้ไข เลยไม่แน่ใจว่าทางบริษัทเมโทรทราบข้อมูลที่คนขับรถบัสมีพฤติกรรมดังกล่าวหรือไม่ และอาจต้องของความร่วมมือ และประชาสัมพันธ์ให้พนักงานของบริษัททราบ ว่าไม่ควรสตาร์ทรถทิ้งไว้ขณะจอด เพราะนอกจากเป็นมลภาวะทางเสียงแล้ว ยังเป็นมลภาวะเรื่องฝุ่น PM2.5อีกด้วย
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตพระโขนง ลงพื้นที่ตรวจสอบสถานที่ถูกร้องเรียน เมื่อวันที่ 9 พ.ค. 2566  ณ บริษัท เมโทรแมชีนเนอรี่ จำกัด ขณะตรวจสอบไม่พบรถรับส่งพนักงานคันดังกล่าว สอบถามจากเจ้าหน้าที่ผู้มีหน้าที่ควบคุมดูแลรถรับส่งพนักงานแจ้งว่า ทางบริษัท ได้รับทราบเรื่องร้องเรียนดังกล่าวแล้ว และได้มีมาตรการแก้ไขดังนี้ ให้พนักงานขับรถ สตาร์เครื่องยนต์ทิ้งไว้ 2-3 นาที ก่อนออกรถ และเปลี่ยนสถานที่จอดรถเพื่อพักคอยพนักงาน เพื่อแก้ไขเหตุเดือดร้อนรำคาญต่อประชาชนผู้พักอาศัยบริเวณใก้ลเคียง
ความเห็นของผู้แจ้ง: ขอบคุณมากสำหรับการดำเนิยการ เพราะหากหน่วยงานภาครัฐ ไม่ยื่นมือเข้ามาทางบริษัทก็เพิกเฉยค่ะ เนื่องจากทางนิติบุคคลของทางคอนโดได้ยื่นเรื่องแจ้งเขาไปหลายรอบละ ทำได้สองวันก็เหมือนเดิมหากเกิดเหตุ อีกครั้ง จะแจ้งให้ทราบนะคะ
พื้นที่: แขวงบางจาก เขตพระโขนง กรุงเทพมหานคร